SAPPE วิ่งแรง 2 วันพุ่ง 11% จับตากำไร Q2 ทำนิวไฮรอบ 9 ไตรมาสรับไฮซีซั่น
SAPPE วิ่งแรง 2 วันพุ่ง 11% จับตากำไร Q2 ทำนิวไฮรอบ 9 ไตรมาสรับไฮซีซั่น โดย ณ เวลา 10.43 น. อยู่ที่ระดับ 22.80 บาท บวก 0.60 บาท หรือ 2.70% สูงสุดที่ระดับ 22.80 บาท ต่ำสุดที่ระดับ 22.50 บาท ด้วยมูลค่าการซื้อขาย 19.44 ล้านบาท
SAPPE วิ่งแรง 2 วันพุ่ง 11% จับตากำไร Q2 ทำนิวไฮรอบ 9 ไตรมาสรับไฮซีซั่นธุรกิจเครื่องดื่ม
25 ก.ค. 2562

ผู้สื่อข่าวรายงานว่า ราคาหุ้น บริษัท เซ็ปเป้ จำกัด (มหาชน) หรือ SAPPE ณ เวลา 10.43 น. อยู่ที่ระดับ 22.80 บาท บวก 0.60 บาท หรือ 2.70% สูงสุดที่ระดับ 22.80 บาท ต่ำสุดที่ระดับ 22.50 บาท ด้วยมูลค่าการซื้อขาย 19.44 ล้านบาท โดยราคาหุ้นปรับตัวขึ้นแรงติดต่อกันเป็นวันที่ 2 นับตั้งแต่ราคาปิดที่ระดับ 20.50 บาท เมื่อวันที่ 23 ก.ค. 62 คิดเป็นการปรับตัวขึ้นมา 2.3 บาท หรือคิดเป็น 11.21%

ด้านบล.ฟินันเซีย ไซรัส ระบุในบทวิเคราะห์ฯแนะนำ “ซื้อ” หุ้น SAPPE ราคาเป้าหมาย 25 บาท โดยคาดการณ์กำไรปกติไตรมาส 2/62 ทำจุดสูงสุดในรอบ 9 ไตรมาสที่ 144 ล้านบาท เพิ่มขึ้น 36% จากไตรมาสก่อน, เพิ่มขึ้น 13% เทียบกับปีก่อน หนุนโดยเครื่องดื่ม B’lue ที่ผลิตเต็มไตรมาสและได้รับการตอบรับดีมาก และรับรู้รายได้จาก All Coco เต็มไตรมาสเช่นกัน ดันรายได้ทำจุดสูงสุดที่ 923 ล้านบาท ชดเชยบาทแข็งและต้นทุนมะพร้าวที่สูงตามฤดูกาลได้
ด้านต้นทุนเม็ดพลาสติกถูกลงหลังจัดซื้อร่วมกับพันธมิตรที่เป็นผู้ซื้อรายใหญ่อย่าง Danone โดยคาดกำไรปกติปีนี้ 424 ล้านบาท เพิ่มขึ้น23% เป็นอัตราเติบโตสูงสุดในรอบ 5 ปี ส่วนราคาหุ้น laggard ที่สุดในไตรมาส 2/62 และมี PE 16 เท่า ถูกสุดในกลุ่ม (เฉลี่ย 30 เท่า)
ด้านบล.ยูโอบี เคย์เฮียน (ประเทศไทย) แนะนำ “ซื้อ” หุ้น SAPPE ราคาเป้าหมาย 32.75 บาท คาดว่าผลประกอบการในไตรมาส 2/62 เพิ่มขึ้นทั้งจากช่วงเดียวกันปีก่อน และไตรมาสก่อนหน้าจากการเปิดตัวผลิตภัณฑ์ใหม่และปัจจัยด้านฤดูกาล นอกจากนี้ผลประกอบการในครึ่งปีหลังจะเพิ่มขึ้นจากฐานที่ค่อนข้างต่ำในปีที่ผ่านมา คาดว่าในปีนี้ผลประกอบการจะเติบโต 20% จากปีก่อน และแนวโน้มปีหน้าจะยังอยู่ในเกณฑ์ดี พร้อมให้ราคาเป้าหมาย 32.75 บาท